Diari Oficial de la Generalitat Valenciana


Sumari del DOGV 9990, del 22-11-2024 (2024/12165)

RESOLUCIÓ de 15 d’octubre de 2024, de la Direcció General d’Energia i Mines, per la qual s’atorguen a Red Eléctrica de Espanñ, SA Unipersonal, autorització administrativa prèvia i autorització administrativa de construcció, de les instal·lacions de transport d’energia elèctrica de la subestació transformadora de 220 kV denominada ST Saguntum, situada en el terme municipal de Sagunt, província de València, i es declara, en concret, la utilitat pública d’estes instal·lacions (expedient de referència ATASCT/2024/50/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/12054

CVE
:   GOHS-Y-3594-60773

Data del document
:   15-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

En data 24 d’abril de 2024, Red Eléctrica de Espanya, SA Unipersonal, a través de representant degudament acreditat, va presentar a través del registre telemàtic de la Generalitat Valenciana un imprés normalitzat en què sol·licita:

– Autorització administrativa prèvia de la nova subestació de transport de 400/220 kV, denominada ST Saguntum, en concret en la part relativa al parc de 220 kV, a situar en el terme municipal de Sagunt, província de València,

– Autorització administrativa de construcció de la referida subestació,

– i una declaració d’utilitat pública, en concret, de la instal·lació.

Juntament amb l’escrit de presentació d’estes peticions s’adjuntava la documentació següent, la qual va ser perfeccionada mitjançant noves entregues a esta, en resposta als requeriments realitzats pel Servici Territorial d’Indústria, Energia i Mines de València, en dates posteriors:

– Projecte tècnic administratiu, denominat Nova Subestació Saguntum400/220 kV, de data 22 d’abril de 2024, visat pel col·legi oficial corresponent, en data 23 d’abril de 2024 i acompanyat amb una declaració responsable de la persona tècnica titulada competent projectista de data 23 d’abril de 2024.

– Addenda al projecte tècnic administratiu, de data 30 de maig de 2024, per tal de concretar les instal·lacions objecte d’autorització del sistema de 220 kV, distingint-les de les del sistema de 400 kV, que no són objecte d’esta autorització, així com les partides i el pressupost final d’este, incloent la descripció dels elements que componen cada posició i el pla d’afeccions justificant el compliment reglamentari.

– Declaració responsable de la persona tècnica competent projectista, acreditativa del compliment de la normativa aplicable al projecte i a la seua addenda tal com establix l’article 53.1.b de la Llei 24/2013, de 26 de desembre, del sector elèctric.

– Full resum de subestacions, centres de transformació i línies de transport i distribució d’energia elèctrica amb data 24 d’abril de 2024, firmada per persona tècnica competent projectista, i el representant de la titular de la instal·lació.

– Cartografia de la instal·lació georeferenciada en el sistema de referència ETRS89, i

– documentació ambiental a l’efecte de tramitar l’avaluació ambiental corresponent.

Consta en l’expedient l’acreditació, en data 31 de maig de 2024, de l’abonament de les taxes administratives associades al tràmit instat.

Les instal·lacions de transport d’energia elèctrica per a la construcció de la qual se sol·licita autorització, s’executaran en el terme municipal de Sagunt, província de València, concretament en l’interior de la nova subestació transformadora denominada ST Saguntum, a situar en la parcel·la SQI5 del sector ZND-IN, en l’àrea logística Parc Sagunt, del referit terme municipal i amb coordenades georeferenciades (coordenades UTM fus 30, sistema de referència ETRS89) X: 734.047,29, Y: 4.392.965,32, tal com consta en el projecte tècnic administratiu.

La configuració plantejada en el projecte tècnic presentat de la nova subestació transformadora ST Saguntum 220 kV es concreta en la construcció de les instal·lacions de transport següents:

– 6 posicions de línia amb interruptor: Morvedre 1, Morvedre 2, Eliana, Sagunt, Consumidor 1 i Consumidor 2.

– 1 posició de transformador amb interruptor per a la xarxa de transport: ATP1.

– 1 posició de línia de suport a la distribució, amb interruptor: ApD 1 (connexió amb transformador TR-1 distribució).

– 1 posició d’acoblament amb interruptor.

– 5 posicions de reserva, no equipades, denominades: reserva, futura posició de transformador per a la xarxa de transport ATP 2, futura L/Consumidor 3, futura L/Consumidor 4 i futura L/ ApD 2 (línia de connexió amb transformador TR-2 de distribució).

El procediment administratiu corresponent a esta sol·licitud s’ha tramitat amb l’expedient de referència ATASCT/2024/50/46, incoat a este efecte pel Servici Territorial d’Indústria, Energia i Mines de València.

En virtut de la condició de transportista únic, derivada de l’article 34.2 de la Llei 24/2013, de 26 de desembre, del sector elèctric, així com de l’habilitació expressa per a executar, en tot cas, l’activitat de transport d’energia elèctrica que conté l’article 4.2 del citat Reial decret 1955/2000, d’1 de desembre, és procedent considerar que Red Eléctrica de España, SA Unipersonal, disposa de la capacitat exigible per a promoure este projecte.

La sol·licitud d’autorització administrativa ha sigut objecte d’informació pública als efectes que preveu l’article 9 del Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat Valenciana; en l’article 144 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica; l’article 36 de la Llei 21/2013, de 9 de desembre, d’avaluació ambiental; els articles 20 i 31 del Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental, i el Decret 32/2006, de 10 de març, pel qual es modifica el Decret 162/1990, durant el termini reglamentari en:

– El *Diari Oficial de la Generalitat Valenciana*, de data 12 de juliol de 2024, [DOGV núm. 9891](https://dogv.gva.es/datos/2024/07/12/pdf/2024_6846_va.pdf),

– el *Butlletí Oficial de la Província de València*, de 9 de juliol de 2024, [BOPB núm. 131](https://bop.dival.es/bop/downloads?anuncioNumReg=2024/09180&lang=es), i

– el diari Levante-El Mercantil Valenciano, de 10 de juliol de 2024.

Així mateix, el projecte s’ha exposat per a consulta pública en les següents adreces electròniques <https://cindi.gva.es/va/web/energia/valencia2>, en valencià, i <https://cindi.gva.es/es/web/energia/valencia2>, en castellà, en l’apartat «Informació Pública».

Amb la mateixa finalitat i termini, el Servici Territorial d’Indústria, Energia i Mines de València va remetre a l’Ajuntament de Sagunt, per a exposar-la en el tauler d’anuncis, la sol·licitud de reconeixement, en concret, d’utilitat pública de la instal·lació, juntament amb el projecte i la relació concreta i individualitzada dels béns i drets afectats pel procediment d’expropiació forçosa del ple domini o per a la imposició de servitud de pas d’energia elèctrica. Consta en l’expedient una diligència de l’Ajuntament acreditativa de l’exposició.

D’acord amb la documentació que consta en l’expedient, no s’han presentat al·legacions.

D’acord amb el procediment establit reglamentàriament, disposat en els articles 9 i 11 del Decret 88/2005, de 29 d’abril, a fi que, en el termini de vint dies, presentaren conformitat o oposició a l’autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, el Servici Territorial va remetre a les següents administracions i organismes un escrit juntament amb la URL de la informació pública per a la consulta dels documents presentats, amb el resultat que, en síntesi, es detalla:

– Ajuntament de Sagunt. Consta en l’expedient un informe emés per la Unitat Tècnica d’Informacions Urbanístiques, amb data 28/06/2024, en què s’informa que la sol·licitud de l’autorització administrativa prèvia des del punt de vista urbanístic és conforme, ja que la parcel·la en què se situarà la subestació coincidix amb la parcel·la SQI-5 del Pla especial de l’àrea logística Parc Sagunt II, aprovat per la Resolució de 4 de maig de 2023, de la Direcció General d’Urbanisme, en què està permesa la instal·lació d’una subestació elèctrica.

– Servei Territorial d’Urbanisme. Consta en l’expedient un informe firmat pel cap del Servei Territorial d’Urbanisme de València, amb data 18/06/2024, en el qual s’informa que, remés un ofici a l’Àrea d’Indústria i Energia de la Delegació de Govern de la Comunitat Valenciana, esta indica que el Servei Territorial no és titular de béns i/o drets dependents d’este o a càrrec seu que puguen resultar afectats per la instal·lació citada i no és competent per a emetre un informe preceptiu sobre estudi impacte ambiental ni sobre plantejament urbanístic.

– Espacios Económicos Empresariales, SL Consta en l’expedient la conformitat d’Espais Econòmics Empresarials, SL, amb data 19/06/2024, a la sol·licitud d’autorització administrativa.

– Enagás Transporte SAU. Consta en l’expedient un escrit amb data 27/6/2024, en el qual s’indica que hi ha afecció de l’obra projectada amb el gasoducte BVV d’Enagás i la fibra òptica annexa a este, i haurà de dirigir-se a la Delegació de Govern de la Comunitat Valenciana.

Remesos a la interessada, consta en l’expedient la seua conformitat a estos, així com la indicació que s’envie la separata del projecte a la Delegació de Govern, tal com indica Enagás en el seu escrit.

– Delegació de Govern de la Comunitat Valenciana. Consta en l’expedient la petició d’informe a la Delegació de Govern, accedida en data 8/7/2024, sense que conste cap resposta a este. Per això ha d’entendre’s la conformitat amb la sol·licitud d’autorització de la instal·lació, d’acord amb els articles 9.4 i 11.2 del Decret 88/2005, de 29 d’abril.

D’acord amb el que preveu l’article 75.1 de la Llei 16/2003, de 17 de desembre, de mesures fiscals, de gestió administrativa i financera, i d’organització de la Generalitat Valenciana, i l’article 72 de la Llei 16/2008, de 22 de desembre, en el si del procediment d’autorització administrativa que regula el Decret 88/2005, de 29 d’abril, el Servici Territorial d’Indústria, Energia i Mines de València va remetre un escrit juntament amb la URL de la informació pública per a la consulta dels documents presentats per la titular a l’Ajuntament de Sagunt, perquè emetera, en el termini de trenta dies, un informe sobre l’adaptació del projecte de la instal·lació al planejament urbanístic que resultara aplicable, amb el resultat que, en síntesi, es detalla:

– Ajuntament de Sagunt. Consta un informe, amb data 25/6/2024, del Departament Urbanisme Unitat Administrativa en el qual se li indica que actualment per la parcel·la SQI-5 passa la canonada d’Enagás existent que s’ha de desviar, i és conforme la sol·licitud de l’autorització administrativa prèvia des del punt de vista urbanístic municipal.

D’acord amb el procediment establit reglamentàriament i a fi que, en el termini de trenta dies, prestaren conformitat o oposició als documents ambientals i/o establiren els condicionants ambientals procedents, el Servici Territorial d’Indústria, Energia i Mines de València, va remetre a les següents administracions i organismes, escrit juntament amb la URL de la informació pública per a la consulta dels documents presentats, amb el resultat que es detalla:

– Direcció General de Qualitat i Educació Ambiental. Consta en l’expedient un informe, amb data 12/8/2024, del cap de Servei de Residus, en el qual s’indica que no veu inconvenient a la realització del projecte sempre que es tinguen en compte diverses consideracions en la seua execució.

– Direcció General d’Urbanisme, Paisatge i Avaluació Ambiental. Consta en l’expedient un informe del Servei de Gestió de Riscos en el Territori, amb data 25/7/2024, en el qual s’indica que l’execució de l’obra no està afectada per risc d’inundació, i resulta compatible amb les determinacions normatives del PATRICOVA.

– Direcció General de Medi Natural i Animal. Consta en l’expedient un informe de la Subdirecció General d’Espais Naturals Protegits i Vida Silvestre i la Subdirecció General de Caça i Gestió Forestal, amb data 12/8/2024, en el qual s’indica que la instal·lació projectada se situa sobre el Pla especial de l’àrea logística de Sagunt Parc Sagunt II, que disposa de la declaració ambiental i territorial estratègica (DOGV núm. 9849, de 15 de maig de 2024), així com de l’informe d’impacte ambiental del Projecte d’urbanització de l’àrea logística en qüestió (DOGV núm. 9590, de 08 de maig de 2023), i, per tant, no correspon emetre informe ni nous condicionants, i es remet a les consideracions ambientals que arrepleguen estos documents, i que haurà de complir la interessada.

– Ajuntament de Sagunt. Consta en l’expedient un informe de data 11/7/2024, del Departament de Medi Ambient, en el qual es realitzen diverses consideracions relatives a la minimització dels impactes ambientals associats al projecte.

– Confederació Hidrogràfica del Xúquer. Consta en l’expedient un informe amb data 20/6/2024, en el qual es realitzen diverses consideracions respecte de l’execució dels treballs que cal realitzar.

– No figuren en l’expedient els informes mediambientals sol·licitats al Servei de Planificació Territorial i al Servei de Paisatge de la Direcció General d’Urbanisme, Paisatge i Avaluació Ambiental, a la Direcció General de Patrimoni Cultural, a la Comunitat de Regants de Sagunt, a la Séquia Major de la Ciutat de Sagunt, a Acció Ecologista-AGRÓ i a la Societat Espanyola d’Ornitologia. Havent d’entendre’s la conformitat amb la sol·licitud d’autorització de la instal·lació, d’acord amb els articles 9.4 i 11.2 del Decret 88/2005, de 29 d’abril.

Remesos estos informes a la interessada, consta la seua conformitat en l’expedient, així com la nota d’intervenció de les consideracions indicades.

Instruït el tràmit d’informació pública i consultes, d’acord amb les previsions del Decret 88/2005, de 29 d’abril, i amb la legislació en matèria d’avaluació d’impacte ambiental, el Servici Territorial d’Indústria, Energia i Mines de València, va remetre al Servei d’Avaluació d’Impacte Ambiental el projecte tècnic, l’estudi d’impacte ambiental i el document de síntesi, així com els informes de caràcter ambiental rebuts durant la fase de consultes i les respostes a estos per la interessada, a l’efecte del pronunciament ambiental de la instal·lació objecte d’esta autorització.

En relació amb el pronunciament ambiental, consta en l’expedient una còpia de la declaració d’impacte ambiental (DIA), de data 15 d’octubre de 2024 (expedient 271/1858-ZGM de la subestació, resolta conjuntament per acumulació amb els expedients 272/8868-UST i 273/5973-VSR referits a les línies d’entrada/eixida a la nova ST Saguntum i a la línia subterrània d’interconnexió amb la futura ST Palància de distribució, respectivament), de la Direcció General d’Urbanisme, Paisatge i Avaluació Ambiental, de la Conselleria de Medi Ambient, Infraestructures i Territori, en la qual es considera acceptable, només a efectes ambientals i sense perjuí de l’obtenció prèvia de les autoritzacions sectorials que li siguen aplicables, el projecte de la nova subestació Saguntum 220 kV, promogut per Red Eléctrica de España, SA Unipersonal, a Sagunt (València), sempre que este es desplegue d’acord amb el que establisquen l’estudi d’impacte ambiental, el projecte tècnic i la resta de documentació de l’expedient i de conformitat amb els condicionats que establix esta DIA.

En data 19 de juny de 2024, la Direcció General de Política Energètica i Mines (DGPEM), del Ministeri per a la Transició Ecològica i el Repte Demogràfic, va emetre un informe favorable sol·licitat per esta direcció general a fi de consignar les possibles afeccions de la instal·lació projectada als plans de desenrotllament de la xarxa, a la gestió tècnica del sistema i al règim econòmic regulat en la normativa elèctrica vigent, als efectes que preveuen l’article 35.2 de la Llei 24/2013, de 26 de desembre, del sector elèctric; l’article 114 del Reial decret 1955/2000, i de conformitat amb el Decret 88/2005, de 29 d’abril.

Respecte de la necessitat d’esta instal·lació, com a requisit previ que ha de justificar el sol·licitant i avaluar l’òrgan competent per a la seua autorització, està determinada, d’acord amb les manifestacions de la interessada, amb la finalitat de millorar els nivells de seguretat i fiabilitat en la xarxa emmallada de transport i, al mateix temps, donar suport a la distribució i proporcionar alimentació elèctrica a les noves plantes industrials previstes en la zona de desenrotllament de Parc Sagunt.

Cal indicar que, com que es tracta d’una instal·lació de la xarxa de transport, d’acord amb les manifestacions per la interessada, esta s’arreplega en les modificacions d’aspectes puntuals (MAP) al Pla de desenrotllament de la xarxa de transport d’energia elèctrica en l’Horitzó 2026, en concret, dins de les actuacions definides com a Nova demanda a Sagunt 220/400 kV (MAP-Demanda Sagunt), que comprén la Nova SE Saguntum 220 kV, aprovades mitjançant l’acord del Consell de Ministres de 16 d’abril de 2024, i publicades per la Resolució de la secretària d’Estat d’Energia de data 22 d’abril de 2024 (BOE núm. 100, de 24 d’abril de 2024), amb realització prevista per a l’any 2026.

En el mateix sentit, la instal·lació objecte d’esta resolució consta inclosa en l’últim Pla d’inversió triennal 2025-2027, amb el projecte de codi J-0Z47-S7451, denominat «ES/ Saguntum 400-220 kV (DDA)», amb un cost previst de 5.542.649,00 €, sense comptar les actuacions previstes per al consumidor final que s’entén que sufragaran els promotors de les noves plantes industrials previstes en la zona de desenrotllament de Parc Sagunt.

Cal considerar que la instal·lació de transport sol·licitada no genera incidències negatives en el sistema, i haurà de remetre’s al pronunciament favorable de l’informe, de 19 de juny de 2024, de la Direcció General de Política Energètica i Mines, en el qual, entre altres aspectes, s’avaluen les possibles afeccions de la instal·lació als plans de desenrotllament de la xarxa i a la gestió tècnica del sistema.

En l’expedient consta una proposta del Servici d’Infraestructures i Subministraments Energètics, la qual ha elevat la Subdirecció General d’Energia i Mines a este centre directiu per a resoldre-la.

*Fonaments de dret*

La instrucció i la resolució d’este procediment administratiu correspon a la Generalitat, ja que la instal·lació elèctrica objecte del procediment està radicada íntegrament en el territori de la Comunitat Valenciana, i no està enquadrada en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb el que disposa l’article 4.1.a del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb l’article 16 del Decret 226/2023, de 19 de desembre, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, desplegat mitjançant l’Orde 3/2024, de 16 d’abril, de la Conselleria d’Innovació, Indústria, Comerç i Turisme, i de conformitat amb el títol IX del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, correspon a la Direcció General d’Energia i Mines d’este departament resoldre este procediment.

D’acord amb l’article 35.1 de la Llei 24/2013, de 26 de desembre, del sector elèctric, i amb l’article 4 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, la instal·lació elèctrica objecte de la sol·licitud constituïx part de les xarxes de transport.

D’acord amb l’article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constituïx part de la xarxa de transport secundari d’energia elèctrica.

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 121 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, i l’article 8 del Decret 88/2005, de 29 d’abril, els sol·licitants d’autoritzacions d’instal·lacions de distribució d’energia elèctrica han d’acreditar la seua capacitat legal, tècnica i economicofinancera exigible per a realitzar cada un dels projectes que presenten, tot això sense perjuí del que preveu este últim en relació amb l’exempció d’acreditació d’estes capacitats que potestativament puga atorgar l’Administració per als qui estiguen exercint l’activitat.

D’acord amb els articles 35 i 53 de la Llei 24/2013, de 26 de desembre, del sector elèctric, i l’article 7.1.a i b del Decret 88/2005, de 29 d’abril, la construcció, inclosa la seua modificació, d’instal·lacions elèctriques pertanyents a la xarxa de transport requerix una autorització administrativa prèvia i una autorització administrativa de construcció.

De conformitat amb l’epígraf 2.g de l’annex I del Decret 162/1990, de 15 d’octubre, pel qual s’aprova el Reglament de la Llei 2/1989, de 3 de març, d’impacte ambiental, modificat pel Decret 32/2006, de 10 de març, vigent i aplicable de conformitat amb la disposició transitòria primera del Decret llei 7/2024, de 9 de juliol, del Consell, de simplificació administrativa de la Generalitat, i en concordança amb l’article 7 de la Llei 21/2013, de 9 de desembre d’avaluació ambiental, per a la instal·lació objecte s’establix que serà objecte d’una avaluació d’impacte ambiental ordinària, per la qual cosa el projecte observarà els tràmits que preveu la secció primera, capítol 2, títol II, de la Llei 21/2013, de 9 de desembre, d’avaluació ambiental.

D’acord amb l’incís a de l’article 3 del Decret 88/2005, de 29 d’abril, la instal·lació està classificada dins del grup primer, ja que es tracta d’una instal·lació de la xarxa de transport secundari.

Per a les sol·licituds d’autorització administrativa prèvia i d’autorització administrativa de construcció, és aplicable el capítol II del Decret 88/2005, de 29 d’abril, atés que la instal·lació elèctrica objecte d’este procediment està classificada dins del grup primer.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa prèvia s’ha de justificar la necessitat de la instal·lació i que esta no genera incidències negatives en el sistema.

Com que este procediment referent a l’autorització administrativa d’una subestació de transformació elèctrica amb alguna de les tensions igual o superior a 132 kV, declarada en concret d’utilitat pública, d’acord amb l’article 73 de la Llei 16/2003, de 17 de desembre, de mesures fiscals, de gestió administrativa i financera, i d’organització de la Generalitat Valenciana, li és aplicable el capítol XX, «De les infraestructures del sector energètic», de la norma legal referida.

D’acord amb el que disposa l’article 75 de la Llei 16/2003, de 17 de desembre, de mesures fiscals, de gestió administrativa i financera, i d’organització de la Generalitat Valenciana, i l’article 72 de la Llei 16/2008, de 22 de desembre, de mesures fiscals, de gestió administrativa i financera i d’organització de la Generalitat, la instal·lació objecte d’esta autorització requerirà sol·licitar un informe a l’administració urbanística competent sobre l’adaptació de la instal·lació al planejament urbanístic que siga aplicable.

D’acord amb el que establix l’article 130.1 del Reial decret 1955/2000, d’1 de desembre, els projectes d’execució d’instal·lacions elèctriques sotmesos a aprovació s’hauran d’elaborar d’acord amb els reglaments tècnics en la matèria; en este cas, el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

D’acord amb l’article 54 de la Llei 24/2013, de 26 de desembre, les instal·lacions de transport d’energia elèctrica es declaren, amb caràcter general, d’utilitat pública, a l’efecte d’expropiació forçosa dels béns i drets necessaris per al seu establiment i de la imposició i exercici de la servitud de pas. Segons l’article 55.1 d’esta norma legal, les empreses interessades poden sol·licitar el reconeixement, en concret, de la utilitat pública de les instal·lacions d’estes. Per a fer-ho, hauran d’incloure una llista concreta i individualitzada dels béns o els drets que consideren d’expropiació necessària.

Per a la sol·licitud de declaració d’utilitat pública, en concret, de la instal·lació que s’executarà, són aplicables el procediment i les disposicions que conté el capítol V del títol VII del Reial decret 1955/2000, d’1 de desembre, segons preveu la disposició addicional primera del Decret 88/2005, de 29 d’abril.

En consideració del que s’ha exposat, complits els requisits i els procediments legals i reglamentaris establits en la legislació vigent aplicables,

RESOLC

*Primer. Atorgament d’autorització administrativa prèvia*

Atorgar autorització administrativa prèvia a Red Eléctrica de España, SA Unipersonal, entesa com el dret a realitzar les instal·lacions de transport d’energia elèctrica de la nova subestació transformadora de 220 kV denominada «ST Saguntum», situada en el terme municipal de Sagunt, província de València, amb l’abast que es desenrotlla a continuació:

Emplaçament:

– Municipi (província): Sagunt (València)

– Projecció cartogràfica UTM (fus 30, ETRS89) següents X: 734.047,29, Y: 4.392.965,32

– Superfície de les parcel·les de la subestació: 46.200 m²

– Referència cadastral: 42285A42649723

Instal·lacions i equips a executar:

Sistema de 220 kV:

Configuració de doble barra amb acoblament, en tecnologia AIS, format per un total de 14 posicions, distribuïdes de la manera següent:

Posicions equipades:

Sis (6) posicions de línia amb interruptor denominades Morvedre 1, Morvedre 2, Eliana, Sagunt, Consumidor 1 i Consumidor 2, equipades cada una amb els elements següents:

– un (1) interruptor automàtic tripolar de tall en SF6, de 3.150 A i 40 kA.

– tres (3) transformadors d’intensitat unipolars de 40 kA.

– tres (3) transformadors de tensió unipolars amb factor de tensió nominal en servici continu 1,2.

– dos (2) seccionadors tripolars de connexió de barres, de 2.000 A i 40 kA.

– un (1) seccionador de línia tripolar, de 2.000 A i 40 kA.

– tres (3) parallamps unipolars de 198 kV de tensió nominal i 10 kA d’intensitat nominal de descàrrega.

Una (1) posició de línia amb interruptor ApD 1 de connexió amb transformador TR-1 de la futura subestació de distribució (denominada ST Palància i objecte d’un altre projecte), equipada amb els elements següents:

– Un (1) interruptor automàtic tripolar de tall en SF6, de 3.150 A i 40 kA.

– Tres (3) transformadors d’intensitat unipolars de 40 kA.

– Tres (3) transformadors de tensió unipolars amb factor de tensió nominal en servici continu 1,2.

– Dos (2) seccionadors tripolars de connexió de barres, de 2.000 A i 40 kA.

– Un (1) seccionador de línia tripolar, de 2.000 A i 40 kA.

– Tres (3) parallamps unipolars de 198 kV de tensió nominal i 10 kA d’intensitat nominal de descàrrega.

Una (1) posició de transformador de potència, ATP1, equipada amb els elements següents:

– Un (1) interruptor automàtic tripolar de tall en SF6, de 3.150 A i 40 kA.

– Tres (3) transformadors d’intensitat unipolars de 40 kA.

– Tres (3) transformadors de tensió unipolars amb factor de tensió nominal en servici continu 1,2.

– Dos (2) seccionadors tripolars de connexió de barres, de 2.000 A i 40 kA.

– Un (1) seccionador de línia tripolar, de 2.000 A i 40 kA.

Una (1) posició d’acoblament, equipada amb els elements següents:

– Un (1) interruptor automàtic tripolar de tall en SF6, de 3.150 A i 40 kA.

– Tres (3) transformadors d’intensitat unipolars de 40 kA.

– Dos (2) seccionadors tripolars de connexió de barres, de 2.000 A i 40 kA.

Sistema de mesura:

Un (1) sistema mesura de tensió en barres, equipada amb els elements següents:

– En la barra 1, tres (3) transformadors de tensió unipolars, amb factor de tensió nominal en servici continu 1,2.

– En la barra 2, un (1) transformador de tensió unipolar, amb factor de tensió nominal en servici continu 1,2.

Posicions de reserva sense equipar:

Quatre (4) posicions de línia no equipades denominades Reserva, Consumidor 3, Consumidor 4 i ApD 2 (de suport a la distribució).

Una (1) posició de transformador no equipada denominada ATP2.

Edificis i casetes:

La subestació disposarà d’un edifici d’una planta constituït per un sòcol inferior de formigó vist, tancament prefabricat amb voladís superior i plafó i coberta plana amb plaques alveolars i impermeabilització, a on se situaran els equips corresponents a la sala de comandament i control, sala de comunicacions, sala de servicis auxiliars; disposarà, a més, de lavabos, un vestíbul d’entrada, un arxiu i un magatzem.

L’edifici estarà equipat amb els diferents sistemes d’enllumenat, força, ventilació i extracció, climatització, sistema de protecció contra incendis i resta de servicis auxiliars necessaris per a l’activitat.

A més, disposarà de 5 casetes de relés, del tipus prefabricat, de plafons de formigó armat i coberta plana, a on se situaran els bastidors de proteccions, els quadros de servicis auxiliars i els armaris de comunicacions.

L’alimentació de c. a. als servicis auxiliars i els equips propis associats a la nova subestació es realitzarà des d’una terna de transformadors de tensió de potència, connectats a la xarxa de transport de 220 kV.

El pressupost total del projecte de modificació de la instal·lació objecte d’esta autorització és de quatre milions cinc-cents noranta-nou mil sis-cents trenta-nou euros (4.599.639 €), valor al qual ascendix el projecte tècnic administratiu, i sense perjuí del valor d’inversió bruta consignat en els plans d’inversió, tal com s’ha indicat en els antecedents.

De conformitat amb l’últim paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, autoritzacions, llicències i permisos, tant públiques com privades, que siga necessari obtindre per part de Red Eléctrica de España, SA Unipersonal, d’acord amb altres disposicions que resulten aplicables, i especialment les relatives a l’ordenació del territori i al medi ambient.

D’acord amb el que preveu l’article 35.2 de la Llei 24/2013, de 26 de desembre, del sector elèctric, esta autorització s’atorga tenint en compte el que disposa l’informe, de data 10 de juny de 2024, de la Direcció General de Política Energètica i Mines, del Ministeri per a la Transició Ecològica i el Repte Demogràfic.

El titular d’esta autorització estarà subjecte a les condicions d’orde mediambiental que establix en la declaració d’impacte ambiental (exp. 271/9577-QOW) emesa respecte d’este projecte, de data 15 d’octubre de 2024.

El titular d’esta autorització tindrà els drets, els deures i les obligacions que arreplega el títol VI de la Llei 24/2013, de 26 de desembre, del sector elèctric, i el seu desplegament reglamentari. En tot cas, Red Eléctrica de España, SA Unipersonal haurà d’observar els preceptes, les mesures i les condicions que s’establisquen en la legislació aplicable en cada moment a l’activitat de transport d’energia elèctrica.

L’incompliment de les condicions i els requisits que establix esta autorització o la variació substancial dels pressupostos que han determinat que s’atorgue podran ocasionar que es revoque.

*Segon. Atorgament d’autorització administrativa de construcció*

Atorgar autorització administrativa de construcció dels elements i/o les parts de la instal·lació del projecte tècnic de data 22 d’abril de 2024 i la seua addenda explicativa de data 30 de maig de 2024, redactats per una persona tècnica titulada competent i acompanyats amb una declaració responsable de dates 23 d’abril de 2024 i 15 d’octubre de 2024 respectivament, presentats per a la construcció de la instal·lació corresponent descrita en el punt primer d’esta resolució, i habilitar Red Eléctrica de España, SA Unipersonal a la construcció de la instal·lació interessada complint els requisits tècnics exigibles i d’acord amb les condicions següents:

1. La instal·lació elèctrica s’haurà d’executar segons el projecte presentat i amb els condicionants tècnics establits per les administracions, els organismes i les empreses de servici públic o d’interés general afectats per esta instal·lació i que el titular ha acceptat.

En cas que siga necessari introduir modificacions en la instal·lació, el titular d’esta resolució haurà de sol·licitar, abans d’executar-la, les autoritzacions corresponents. En cas que es tracte de modificacions no substancials, segons l’article 13 del Decret 88/2005, no caldrà ni l’autorització administrativa prèvia ni l’autorització administrativa de construcció de la modificació, i només s’haurà d’obtindre l’autorització d’explotació. Per a la sol·licitud d’autorització d’explotació, s’ha de procedir segons el que disposa l’article 12 del Decret 88/2005 i aportar, a més, la documentació tècnica acreditativa del compliment de les condicions de seguretat de les instal·lacions i de l’element modificat.

2. La instal·lació que s’ha d’executar haurà de complir, en tot cas, el que establix el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les instruccions tècniques complementàries ITC-RAT 01 a 23.

3. El titular d’esta autorització estarà subjecte a les condicions d’orde mediambiental que establix l’estudi d’impacte ambiental, el projecte tècnic i la resta de documentació que conste en l’expedient de la declaració d’impacte ambiental (exp. 271/2202-BFO) de data 15 d’octubre de 2024, de la Direcció General d’Urbanisme, Paisatge i Avaluació Ambiental, i en particular amb les condicions que establix el resolc segon del pronunciament referit, que es transcriuen:

a. Les mesures correctores i d’integració paisatgística hauran de resultar concordes amb les propostes en el projecte d’urbanització de l’àrea logística de Sagunt i l’informe d’impacte ambiental emés respecte d’este.

b. La terra vegetal sobrant que no es puga reutilitzar en futures actuacions del sector s’entregarà a un gestor autoritzat.

c. Si durant l’execució de l’obra apareixen enclavaments de sòls contaminats, es caracteritzaran i es gestionaran d’acord amb la legislació vigent en matèria de sòls contaminats.

d. Tots els préstecs necessaris hauran de procedir únicament de pedreres autoritzades per l’organisme competent de la Generalitat Valenciana.

e. Els residus de construcció i demolició (RCD) que es generen durant l’execució del projecte s’hauran de separar adequadament i entregar a una planta de reciclatge autoritzada per al seu tractament, complint en tot cas el que establix el Reial decret 105/2008, d’1 de febrer, pel qual es regulen la producció i la gestió dels residus de construcció i demolició.

f. L’enllumenat es resoldrà amb lluminàries de tipus led d’orientació adequada i baixa dispersió i, en qualsevol cas, que possibiliten disminuir la contaminació lumínica i l’afecció de les aus nocturnes.

g. El manteniment de la maquinària emprada en la fase de construcció es realitzarà en les zones habilitades per a este fi o en tallers fora de la zona d’obra (canvis d’oli, filtres, etc.) i s’evitaran els possibles abocaments accidentals al medi. Els olis usats i els residus perillosos que puga generar la maquinària de l’obra s’arreplegaran i s’emmagatzemaran en recipients adequats per a evacuar-los i que els tracte un gestor autoritzat. En tot cas, s’ha de complir la normativa relativa a residus.

h. Es farà un seguiment arqueològic intensiu de les obres. Si durant l’execució de les obres es produïxen troballes, el promotor haurà de paralitzar les obres i posar el fet en coneixement de l’òrgan competent en patrimoni cultural de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d’11 de juny, del patrimoni cultural valencià.

i. Les accions incloses en el Programa de vigilància i seguiment ambiental s’hauran de documentar per a acreditar l’adopció i l’execució de les mesures preventives i correctores proposades i la comprovació de l’eficàcia d’estes. La documentació haurà d’estar a la disposició de les autoritats competents.

4. El termini d’execució de la instal·lació serà de vint (20) mesos, des de l’endemà de la notificació. En tot cas, la construcció de la instal·lació que autoritza esta resolució s’haurà de coordinar l’autorització administrativa prèvia i de construcció de les línies d’entrada/eixida a l’ST Saguntum, que es tramiten en l’expedient ATLINE/2024/81/46, de manera que puga produir-se de manera racional i òptima per als costos retribuïbles del sistema elèctric la posada en servici efectiva d’estes instal·lacions, tant per la interdependència funcional entre estes com per a complir la finalitat a la qual estan destinades. No obstant això, abans que finalitze, es podrà sol·licitar una ampliació concreta per mitjà d’una sol·licitud motivada a este òrgan directiu, que s’haurà d’adjuntar, a este efecte, a la documentació justificativa de la demora i del cronograma de treballs que es preveuen per al nou termini sol·licitat.

5. Als efectes que preveu l’article 43.1 de la Llei 21/2013, de 9 de desembre, d’avaluació ambiental, Red Eléctrica de España, SA Unipersonal comunicarà a l’òrgan ambiental la data de començament d’execució d’este projecte autoritzat.

6. El titular d’esta resolució està obligat a comunicar per escrit, amb la diligència adequada, les incidències dignes de menció que es produïsquen durant l’execució, tant a esta direcció general com al Servici Territorial d’Indústria, Energia i Mines de València.

7. Així mateix, el titular d’esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.

8. Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria adscrit a esta direcció general o del Servici Territorial d’Indústria, Energia i Mines podrà fer les comprovacions i les proves que consideren necessàries durant les obres i quan estes finalitzen en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

9. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de deu dies hàbils ho comunicarà al servici territorial competent en matèria d’energia a l’efecte de la sol·licitud de l’autorització d’explotació prevista en l’article 12 del Decret 88/2005, de 29 d’abril. Esta sol·licitud s’ha de presentar amb un certificat de direcció i final d’obra subscrit per una persona facultativa competent que acredite que és conforme amb els reglaments tècnics en la matèria i amb esta autorització administrativa i l’autorització de construcció del projecte d’execució, el qual s’ha d’adjuntar amb la resta de documentació que exigix la regulació del sector elèctric i de seguretat industrial aplicable a la instal·lació. Quan este certificat de direcció i final d’obra no estiga visat pel col·legi professional corresponent, s’haurà d’acompanyar amb la declaració responsable que calga d’acord amb el que indica la Resolució de 22 d’octubre de 2010, de la Direcció General d’Energia, publicada en el DOGV núm. 6389, de data 3 de novembre de 2010. S’indicarà el pressupost real d’execució, i la part que haja sigut sufragada per tercers distints del sol·licitant d’esta autorització.

10. Una vegada atorgada l’autorització d’explotació de la instal·lació interessada en este procediment, en el termini màxim de 10 dies, el Servici Territorial d’Indústria, Energia i Mines de València ho comunicarà a esta Direcció General, així com a l’òrgan ambiental a l’efecte de l’article 52 de la Llei 21/2013, de 9 de desembre, d’avaluació ambiental, en nom d’esta direcció general com a òrgan substantiu.

11. Esta direcció general, amb el tràmit previ del procediment oportú, deixarà sense efecte esta autorització en qualsevol moment en què observe l’incompliment o la inobservança de les condicions que s’imposen en esta.

*Tercer. Declaració d’utilitat pública*

Declarar, en concret, la utilitat pública per a l’establiment de la subestació elèctrica de transport autoritzada en el punt primer d’esta resolució, que es concretarà en una afecció a les finques particulars, incloses en la relació de l’annex I d’esta resolució, amb l’abast i els efectes que preveu el títol IX de la Llei 24/2013, de 26 de desembre, del sector elèctric, i de les seccions 2a i 3a del capítol V del títol VII del Reial decret 1955/2000.

Esta declaració porta implícita, en tot cas, la necessitat d’ocupació dels béns o d’adquisició dels drets afectats i implicarà l’ocupació urgent a l’efecte de l’article 52 de la Llei, de 16 de desembre de 1954, sobre expropiació forçosa, i Red Eléctrica de España, SA Unipersonal adquirirà la condició de beneficiari en l’expedient expropiatori, en la part corresponent al parc de transport.

Igualment, porta implícita l’autorització per a l’establiment o el pas de la instal·lació elèctrica en terrenys de domini, ús o servici públic o patrimonials de l’Estat, o de les comunitats autònomes, o d’ús públic, propis o comunals de la província o municipi, obres i servicis d’estos i zones de servitud pública.

*Quart. Notificació**de la present resolució*

Ordenar:

– La publicació d’esta resolució en el *Diari Oficial de la Generalitat Valenciana*, i en el *Butlletí Oficial de la Província de València*.

– La notificació d’esta resolució a Red Eléctrica de España, SA Unipersonal a totes les administracions o els organismes públics i empreses del servici públic o servicis d’interés general que han intervingut, o han pogut intervindre, en el procediment d’autorització, les que han emés, o hagueren d’emetre, un condicionat tècnic al projecte d’execució, i les que van informar, o hagueren d’informar, durant la tramitació de la declaració, en concret, de la utilitat pública, als titulars de béns i drets afectats, així com a la resta d’interessats en l’expedient, d’acord amb el que preveu l’article 52 de la Llei, de 16 de desembre de 1954, d’expropiació forçosa.

– Traslladar esta resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència.

Tot això de conformitat amb el que disposen els articles 11.3 i 17 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, i l’article 148.2 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica.

Contra esta resolució, que no posa fi a la via administrativa, es pot interposar un recurs d’alçada davant de la Secretaria Autonòmica d’Indústria, Comerç i Consum d’esta conselleria en el termini d’un mes, comptat des de l’endemà de la notificació, d’acord amb el que establix l’article 122 de la Llei 39/2015, d’1 d’octubre, del procediment administratiu comú de les administracions públiques.

ANNEX I

*Relació de béns i drets afectats: instal·lació elèctrica de transport de l’ST Saguntum, de titularitat de Red Eléctrica de España, SA Unipersonal, situada en el terme municipal de Sagunt, província de València.*

Terme municipal: Sagunt (València)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Parcel·la projecte* | *Cadastre* | | | *Titular* | *Superfície parcel·la m²* | *Afecció* | | | | *Naturalesa* |
| *Polígon* | *Parcel·la* | *Referència cadastral* | *Ple domini en m²* | *Servitud de pas en m²* | *Ocupació temporal m²* | *Tala d’arbres* |
| 1 | 101 | 1 | 18011V12708448 | Espacios Económicos Empresariales, SL | 46.200 | 46.200 |  | 3.250 |  | Cítrics regadiu |

  
  

València, 15 d'octubre de 2024

Manuel Argüelles Linares

Director general d'Energia i Mines